Nicolae Ciucă, despre candidatura lui Iulian Dumitrescu. "Nimeni nu este peste lege"
- Cristian Raducanu
- 29 martie 2024, 09:12
Nicolae Ciucă, președintele Partidului Național Liberal a venit cu o serie de clarificări în privința informațiilor apărute în spațiul public despre o posibiliă candidatură a liberalului Iulian Dumitrescu, pentru președinția Consiliului Județean Prahova.
Nicolae Ciucă, despre susținerea lui Dumitrescu pentru un nou mandat
Președintele Senatului, Nicolae Ciucă a afirmat clar că nimeni nu este mai presus de lege. Biroul Politic al Partidului Național Liberal va analiza propunerile pentru CJ Prahova în conformitate cu Legea Fundamentală a statului, principii și legislația în vigoare.
Al doilea om în stat a subliniat că, în cazul lui Iulian Dumitrescu, președintele suspendat al CJ Prahova, rămâne ca instituțiile abilitate să-și facă treabă. Între timp, procurorii au prelungit măsura controlului judiciar pe numele liberalului Iulian Dumitrescu.
"Nimeni nu este mai presus de lege"
"Am spus-o de fiecare dată. Și o spun şi acum. O voi spune de fiecare dată: nimeni nu este mai presus de lege. Instituţiile statului trebuie să-şi facă treaba. Asta este responsabilitatea juridică a fiecăruia dintre noi care încalcă legea.
De partea cealaltă, eu, personal, de fiecare dată, şi în cariera militară, şi acum, am condus şi am luat decizii pe bază de reguli şi principii. Atunci când vom primi propunerile de la filială, voi lua decizia în funcţie de Constituţie, de legi şi de principii. Punct", a afirmat Nicolae Ciucă joi seară.
Iulian Dumitrescu, acuzat de luare de mită
Iulian Dumitrescu este în momentul de față inculpat într-un dosar de corupție. Cu toate acestea filiala centrală a liberalilor încă nu a primit o listă de propuneri cu posibili candidați pentru președinția Consiliului Județean Prahova, după cum a recunosctu președintele PNL, Nicolae Ciucă.
Procurorii anti corupție au prelungit cu încă 60 de zile măsura controlului judiciar și restricțiile aplicate președintelui suspendat al CJ Prahova, Iulian Dumitrescu. De altfel, acuzat de DNA pentru corupție, Dumitrescu a fost unul dintre liderii principali ai partidului și anume, prim-vicepreședinte.
Nicolae Ciucă: "Voi lua decizia în funcţie de Constituţie"
Președintele suspendat CJ Prahova este anchetat de DNA pentru luare de mită și fals în declarații. În altă ordine de idei, liderul liberal a omis să treacă în declarația de avere două autoturisme de lux, printe, un Bentley și un Lamborghini. Cu toate acestea, filiala PNL Prahova l-a validat pentru a canida din nou în alegeri pentru Consiliul Județean.
În același dosar în care Iulian Dumitrescu este acuzat de corupție sunt cercetate alte două persoane. Sora și cumnatul lui Dumitrescu. Cea dintâi este anchetată pentru complicitate la luare de mită și fals în înscrisuri sub semnătură privată, în timp ce cumnatul este cercetat pentru complicitate la luare de mită și fals în declarații, potrivit Agerpres.